<<Զարդակիրառական արվեստ>> մասնագիտությունը առաջին արհեստագործական մասնագիտությունն է, որը գրեթե մեկ տասնամյակ առաջ ընդգրկվեց քոլեջում ուսուցանվող մասնագիտությունների ցանկում: Շրջանավարտները գերազանց տիրապետում են զարդակիրառական իրեր պատրաստելու հմտություններին, նրանց պատրաստած իրերը ամեն տարի ցուցադրվում են թե° մարզում կազմակերպվող միջոցառումներին` <<Ոսկե աշուն>>, <<Բերքի տոն>>, <<Հմուտ ձեռքեր>>, <<Աշխատանքի տոնավաճառներ >> /որոնք կազմակերպվել էին Եղեգնաձորի զբաղվածության կենտրոնի կողմից հոկտեմբերին և Վայքի Ինֆոտան և <<Աշխատանք և հայրենիք>> ՀԿ-ի կողմից մարտին/, այնպես էլ աշխատանքները ցուցադրվել են կրթության ոլորտում կազմակերպվող հանրապետական միջոցառումներին` <<Էքսպո>>, <<Ես կարող եմ աշխատել>>: Այդ աշխատանքները հիացրել են բոլորին հայկական զարդանախշերի նրբությամբ և դրանց պատկերման հմտությամբ: